JERUUSALEMMA UUDISED
Eetris on Jeruusalemma Uudiste erisaade ja Pekka Sartola. Tere!
Käes on juulikuise piiblitunnisarja viimane, neljas osa.
Käsitleme teemat,
mis on vägagi aktuaalne ka tänapäeva Iisraelis,
ja mitte ainult sõjalises aspektis, vaid ka vaimsel tasandil,
nimelt ortodoksi rabide sõnavõttudes.
Jutt käib Hesekieli raamatu 38. ja 39. peatüki sündmustesarjast
nimega Googi sõda; rabide sõnul Googi ja Maagoogi sõda.
Seda pole veel peetud,
kuid teema on nii sündmuste kui ajastuse osas
ülimalt tähelepanuväärne,
nii et võime ammutada sellest perspektiive
ka praeguse kogudusega seotud asjadesse.
Vaatame alustuseks mõningaid teemakohaseid piiblisalme.
Hesekieli 38:1-7: "Ja mulle tuli Issanda sõna; ta ütles:
'Inimesepoeg, pööra oma pale Googi poole Maagoogi maal;
ta on Meseki ja Tubali vürst,
ja kuuluta temale prohvetlikult ning ütle: Nõnda ütleb Issand Jumal:
Vaata, ma tulen sulle kallale, Goog, Meseki ja Tubali vürst.
Ma talutan sind ringi ja panen haagid su lõuapäradesse;
ma toon välja sinu ja kogu su sõjaväe,
hobused ja ratsanikud, kõik toredasti riietatud,
suurte ja väikeste kilpidega suure jõugu,
kes kõik on mõõga käsitsejad.
Pärsia, Etioopia ja Puut on koos nendega,
neil kõigil on kilbid ja kiivrid; Gomer ja kõik ta jõugud;
Toogarma sugu kõige kaugemast põhjast ja kõik ta jõugud -
paljud rahvad on koos sinuga.
Ole valmis ja varusta ennast, sina ja kogu su väehulk,
kes on kogunenud su juurde, ja ole neile juhiks!"
Kes nad on, millised riigid kuuluvad siia Googi ja Roosi (soome tõlge)
ehk Venemaa juhitud armeesse?
Kõik leiab tänapäeva kaardilt - Pärsia ehk Iraan;
Mesek, Tuubal, Goomer ja Toogarma on kõik tänase Türgi territooriumil;
Kuus tähendab Sudaani ja Puut tänast Liibüat.
Mingil ajal tulevikus ründab selline võimas sõjavägi
Iisraeli mägedel Iisraeli, nagu Piibel ütleb.
Kuid miks, mille pärast ja millistel asjaoludel?
Hesekieli 38:12-13: "Et saada saaki ja riisuda, mis on riisuda,
et pöörata oma kätt taasasustatud varemete vastu
ja rahva vastu, kes on kogutud paganate seast,
kes on soetanud karja ja varandust, kes elavad maa südames."
Seeba ja Dedan ning Tarsise kaupmehed
ja kõik ta kaubitsejad küsivad sinult: 'Kas tuled saaki saama?
Kas oled kogunud oma jõugud riisuma, mis on riisuda,
ära viima hõbedat ja kulda, võtma karja ja varandust,
saama suurt saaki?"
Üks Googi võimsa armee eesmärk on seega riisuda midagi,
mida Iisraelil on nii rikkalikult,
et selleks tuleb varustada nii võimas, mitme riigi sõdureist koosnev armee.
Tuleb siiski märgata ka teist ja veelgi tähtsamat motiivi.
Nimelt on kõik ründavad väed islamiusulised,
mis annab rünnakule vaimse motiivi.
Kuid rünnakut põhjendatakse maiste ja kaubanduslike eesmärkidega.
Jutt käib muidugi Iisraeli võimsatest maagaasileidudest.
1973. a aprillis, mõni kuu enne Yom Kippuri sõda,
tõdes Iisraeli toonane peaminister Golda Meir ühel pressikonverentsil
ja veidi küüniliselt järgmist:
"Mis ime pärast juhtis Mooses meid 40 aastat kõrbes
ja tõi lõpuks ainsasse kohta Lähis-Idas, kus pole naftat?"
Kui proua Meir veel täna elaks, tänaks ta kindlasti Moosest,
mitte üksnes seetõttu, et ta juhtis rahva maale,
kust leiti lõpuks naftat,
vaid et lisaks naftale leiti sealt ka rohkesti gaasi.
Liibanonis tegutsev Hezbollah väitis, et energialeiud kuuluvad islamile,
ehk siis usundile, seda täpsemalt määratlemata.
Islami nimeline usk pole toimetuse arusaama järgi
teinud maardlates siiski ainsatki puurimiskatset.
Piibel räägib ka, millal Goog ründab. Hesekieli 38:3-4, 8, 16 -
"Ma tulen sulle kallale, Goog, Meseki ja Tubali vürst.
Ma talutan sind ringi ja panen haagid su lõuapäradesse;
ma toon sind välja su maalt... Ole valmis ja varusta ennast...
Pika aja pärast saad sa määruse - aastate lõpul pead sa minema maale,
sa pead minema Iisraeli mägedele,
ja mina toon sind oma maale." (Soome tõlge).
Hesekiel mainib vaid, et pika aja pärast, aastate lõpul.
Mõlemad on seotud laiema tervikuga -
Issanda päeva ehk Jumala viha ja kohtupäevaga,
Jaakobi viletsuse päeva ja maailmaajastu lõpuga.
Kirjakohtade põhjal
on tegu Taanieli 70 aastanädala prohveteeringu viimase 7 aastaga,
täpsemalt selle perioodi keskpaigaga, antikristuse/metsalise ja valeprohveti,
metsalise märgi ja hingevaenlase ajaga (Taanieli 9:24-27).
Aga mis siis juhtub, kui Goog vägedega Iisraeli ründab?
Hesekieli 38:16, 23 - "Sa tõused mu Iisraeli rahva vastu
nagu pilv, et katta maad; see sünnib viimseil päevil:
siis ma toon su oma maa kallale,
et paganad võiksid tundma õppida mind, kui ma nende silme ees
näitan oma pühadust sinu kaudu, Goog."
Nõnda näitan ma oma suurust ja pühadust
ning teen ennast tuttavaks paljude paganate silme ees.
Ja nad saavad tunda, et mina olen Issand."
Hesekieli 38:18-23 - "Aga sel päeval -
päeval, kui Goog tuleb Iisraeli maa kallale,
ütleb Issand Jumal, tõuseb mu vihaleek.
Oma raevus ja vihatules ma räägin:
Tõesti, sel päeval on suur maavärisemine Iisraeli maal.
Ja minu ees värisevad kalad meres ja linnud taeva all
ja metsloomad ja kõik roomajad, kes maa peal roomavad,
ja kõik inimesed, kes on maapinnal;
ja mäed kistakse maha ning kitsasteed varisevad kokku,
ja kõik müürid langevad maa peale.
Ja ma kutsun mõõga tema vastu kõigi oma mägede peale,
ütleb Issand Jumal: ühe mõõk on teise vastu.
Ma käin temaga kohut katku ja vere abil;
ja ma lasen sadada vihmavalinguid
ja raheteri, tuld ja väävlit tema ja ta jõukude peale
ja nende paljude rahvaste peale, kes on koos temaga.
Nõnda näitan ma oma suurust ja pühadust
ning teen ennast tuttavaks paljude paganate silme ees.
Ja nad saavad tunda, et mina olen Issand."
Hesekieli 39:3-5 -
"Aga ma löön su ammu sinu vasakust käest
ja lasen su nooled langeda sinu paremast käest.
Iisraeli mägedele langed sa maha,
sina ja kõik su jõugud ja rahvad, kes on koos sinuga;
ma annan su roaks röövlindudele, kõigile tiivulistele, ja metsloomadele.
Sa langed lagedale väljale.
Sest mina olen rääkinud, ütleb Issand Jumal."
Prohvetile selgitatakse ka, miks Jumal nii teeb.
Pealiskaudsel lugemisel tundub asi kuidagi julma ja sobimatuna.
Jumal ajab suure väehulga omaenda rahvast ründama
ja selle tulemusel hävitab nad kõik.
Asi selgineb mõnevõrra, kui mõistame aega ja asjaolusid,
mil see kõik juhtub.
Hesekieli 38:8 ja 11-13 kirjeldavad, kuidas Goog ründab maad,
mis on taastatud mõõga ehk sõja järel,
rahvast, kes on kogutud paljude rahvaste seast
ja kes elavad seal turvaliselt; riik on kaitseta;
rahvas on rahulik, tunneb end turvaliselt ja usaldavalt,
ilma müüride, väravate, riivide ja usteta;
ja rahvas on hankinud varandust, karja, hõbedat ja kulda.
Selline pilt ei käi sugugi tänase Iisraeli riigi ja rahva kohta,
sest Iisrael on kõike muud kui sõjaliselt kaitseta
ja veel vähem kaitsevõimetu.
Samuti ei ela nad rahulikult ja turvatundega
ning seal pole veel selliseid rikkusi,
mida mainitakse salmis 12 ühe Googi rünnaku motiivina.
Uued energialeiud annavad selles suunas siiski selgeid vihjeid,
kuid praegu veel nii kaugel ei olda.
Nii et enne Googi sõda peab toimuma veel üks suur sõda,
mille tulemusel võivad asjaolud areneda Iisraelis selliseks,
nagu prohvet kirjeldas.
Iisrael elab rahulikult, usaldusväärselt, rikkalt
ja teda suudetakse üllatada.
Ainus sellise tervikpildiga sobiv, seni täitumata prohveteering
on nii vana kui Psalmi 83 salmides 1-9 mainitud sõda.
See on veel täitumata ja eelkõige oma tagajärgede poolest.
Sest selles osalevad väed,
kõik Iisraeli ümbritsevad islami- või araabiamaad -
Egiptus, Jordaania, Liibanon, Süüria ja Iraak -,
puuduvad Googi vägede nimistust, ja neile kõigile on Piiblis omistatud
veel teostumata Jumala kohtuotsuseid.
Kokkuvõtteks -
Et Hesekieli 38.-39. peatüki sõda võiks teostuda antud kontekstis
ja Piibli mainitud asjaoludel, peab enne toimuma Psalm 83 sõda
või mõni teine, sama hävitavate tagajärgedega sõda.
Sest alles sellises kontekstis,
kus viis Iisraeli piirinaabrit ründavad riiki
ja hävitatakse nii põhjalikult,
et enam mingil juhul Iisraelile sõjalist ohtu ei kujuta,
võime kujutleda Iisraeli loobumas oma sõjalisest kaitsevõimest
ja võtma vastu rahuvalvepakkumise.
Sellise võib esitada vaid piisavat võimu, autoriteeti ja jõudu omav riik,
Euroopa liitriik ja selle tulevane juht.
Võib ka juhtuda,
et Venemaa tõuseb esile Iisraeli julgeolekut tagama.
See võib olla seotud võimaliku Venemaa-Iisrael energialepinguga
ja saada ühe tulevase Googi sõda motiveerivaks teguriks.
Googi rünnak toimub seega keset 7-aastast rahu,
sest teine prohvet Taaniel kirjeldab just neid sündmusi ja aegu.
(Taaniel 8:25, 9:27)
Googi häving, kui tahes massiivne ja kohutav see kunagi ka ei tule,
saab ka ainulaadselt selgeks märgiks ja sõnumiks nii paganarahvastele
kui Iisraeli hõimudele selle kohta,
kes tõeliselt valitseb kogu meelevallaga kõiki sündmusi,
nii taevas kui maa peal.
Googi vägede massiivne ja muserdav häving
annab hukkuvale inimkonnale veel kord märgi
pöörduda Tema poole, kel on kogu võim taevas ja maal.
Ta tahab enne suurt viha anda maailmale
veel ühe võimaluse pääseda. (Hesekieli 38:16b, 23)
Tulevane Googi sõda alustab seega Jumala viimaste kohtumõistmiste sarja
ja ka suure viletsuse 3,5 aastat kestva ajajärgu,
mis lõpeb millenniumi ehk 1000-aastase kuningriigiga.
Just siis käivitub ka Jaakobit ehk Iisraeli puudutav viha aeg.
Googi sõjal ja Ilmutusraamatu punasel ratsuril
on seega selge seos nii ajastuses kui tegevuses.
See oli viimane eskatoloogiline minipiiblitund.
Palvetan, et need annavad sulle tuleviku suhtes usku ja lootust,
ning innustavad uurima Sõna ka nendel teemadel.
Nädala pärast jätkame tuttavate uudistega,
nii et jääge kanalile. Õnnistatud suve jätku!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee